Ola Moon

Ola Moon (født 19. mars 1904 på Dokka, død 1. juni 1978 i Oslo) var en norsk skihopper og kombinertløper. Han representerte Nordre Land IL, IL i BUL og Døves Sportsklubb.Skihistorien i Nordre Land (s. 268-269)

Moon, som var døv, kom på 2.-plass i klasse 16-17 år i landsrennet i hopp for gutter i Oslo i 1922.Ragnvald Johnsen (red.): Norske skiløpere - Skihistorisk oppslagsverk i 5 bind - Namdal og Nord-Norge. Skiforlaget - Erling Ranheim, Oslo 1960 (s. 166, digitalisert av Nasjonalbiblioteket) I 1928 ble han nummer 4 (3. premie) i kombinert under hovedlandsrennet (NM) i Narvik.Arbeiderbladet: Hovedlandsrennet i Narvik (s. 7, 12. mars 1928, digitalisert av Nasjonalbiblioteket) Året etter vant han det spesielle hopprennet og tok 2.-plass i kombinert i skirennene ved Fiskartorpet i Stockholm.Arbeiderbladet: Normennene dominerte i Fiskartorpet (s. 8, 5. februar 1929, digitalisert av Nasjonalbiblioteket)

Ola Moon var tatt ut til VM i Oberhof i 1931, men i likhet med mange andre deltakere ble han rammet av influensa under mesterskapet, og han måtte trekke seg fra begge hopprennene.Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 167, digitalisert av Nasjonalbiblioteket) I 1933, det første året det var seniorklasse (20-32 år) i spesielt hopp i hovedlandsrennet, fikk han Damenes pokal som beste kombinerthopper under mesterskapet i Aker.Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 103, digitalisert av Nasjonalbiblioteket) Han ble nummer 6 i det spesielle hopprennet i Holmenkollen i 1939 og tangerte Sven Selångers bakkerekord som var satt i det samme rennet.

Han konkurrerte også etter krigen. I 1953 tok han gullmedalje i hopp under de internasjonale vinterlekene for døve i Oslo.Norske skiløpere - Østlandet Sør (s. 401-402)

Referanser

Kategori:Norske skihoppere
Kategori:Norske kombinertløpere
Kategori:Norske handikappidrettsutøvere
Kategori:Personer fra Nordre Land kommune
Kategori:Døve idrettsutøvere